b'\n_START_ARTICLE_\n\xc3\x84\xc3\xa4nip\xc3\xa4\xc3\xa4 (osa)\n_START_PARAGRAPH_\n\xc3\x84\xc3\xa4nip\xc3\xa4\xc3\xa4 on \xc3\xa4\xc3\xa4ni- tai kuvanauhurin s\xc3\xa4hk\xc3\xb6magneettinen osa. Se muuttaa s\xc3\xa4hk\xc3\xb6isen signaalin nauhaan tallentuviksi magneettikent\xc3\xa4n vaihteluiksi, ja toistettaessa p\xc3\xa4invastoin._NEWLINE_Kummallakin kanavalla on oma \xc3\xa4\xc3\xa4nip\xc3\xa4\xc3\xa4ns\xc3\xa4, jotka ovat pieni\xc3\xa4 s\xc3\xa4hk\xc3\xb6magneetteja. Keloihin johdettu s\xc3\xa4hk\xc3\xb6virta aiheuttaa magneettikent\xc3\xa4n, joka k\xc3\xa4\xc3\xa4nt\xc3\xa4\xc3\xa4 nauhan magneettiset hiukkaset \xc3\xa4\xc3\xa4niraidan kohdalla tiettyyn suuntaan. Silloin \xc3\xa4\xc3\xa4nisignaali tallentuu nauhalle._NEWLINE_Toistettaessa \xc3\xa4\xc3\xa4nip\xc3\xa4\xc3\xa4 toimii p\xc3\xa4invastoin: sen ohitse kulkevat nauhan magneettiset vaihtelut aiheuttavat keloihin s\xc3\xa4hk\xc3\xb6virran vaihteluita, jotka vahvistetaan ja johdetaan kaiuttimiin tai kuulokkeisiin._NEWLINE_\xc3\x84\xc3\xa4nityksen tai kuuntelun aikana painohuopa painaa nauhan \xc3\xa4\xc3\xa4nip\xc3\xa4\xc3\xa4t\xc3\xa4 vasten.'